Ο **Τζάρεντ Τριστάν Πανταλέκι** (*Jared Tristan Padalecki*, γενν. 19 Ιουλίου 1982) είναι Αμερικανός ηθοποιός. Μεγάλωσε στο Τέξας και έγινε γνωστός στις αρχές της δεκαετίας του 2000, για την συμμετοχή του στην γνωστή τηλεοπτική σειρά Οικογένεια Γκίλμορ. Έχει παίξει σε αρκετές ταινίες, μερικές από αυτές, το New York Minute και το House of Wax, ενώ έχει πρωταγωνιστήσει στο Friday the 13th. Από το 2005 υποδύεται τον Σαμ Γουίντσεστερ στην τηλεοπτική σειρά Supernatural.

Βιογραφία
---------

Γεννήθηκε στο Σαν Αντόνιο του Τέξας, γιος του Τζέραλντ και της Σέρι Πανταλέκι. Ο πατέρας του είναι πολωνικής καταγωγής, ενώ η μητέρα του έχει ρίζες από Γερμανία, Σκωτία, Γαλλία και Αγγλία. Έχει έναν μεγαλύτερο αδερφό, τον Τζεφ και μια μικρότερη αδερφή, την Μέγκαν.

Ξεκίνησε μαθήματα ηθοποιίας σε ηλικία 12 ετών. Το 1998 κέρδισε έναν μαθητικό διαγωνισμό, για τον καλύτερο λόγο. Έναν χρόνο μετά, κέρδισε το βραβείο Claim to Fame του τηλεοπτικού σταθμού Fox, ενώ παρευρέθηκε στα βραβεία Teen Choice Awards του 1999, όπου γνώρισε έναν μάνατζερ. Το 2000 ήταν υποψήφιος για μια πολύ τιμητική διάκριση μαθητών λυκείου των Η.Π.Α. (κάτι σαν βραβείο για τους καλύτερους, με έπαθλο πολιτιστικές εκδηλώσεις και επιμορφωτικές συνεδρίες). Αν και σχεδίαζε να φοιτήσει στο Πανεπιστήμιο του Τέξας, όταν αποφοίτησε το 2000 μετακόμισε στο Λος Άντζελες της Καλιφόρνια για να γίνει ηθοποιός.

Στις 27 Φεβρουαρίου του 2010, παντρεύτηκε την πρώην συμπρωταγωνίστριά του στο Supernatural, Ζενεβιέβ Κορτέζ, με την οποία κατοικούν στο Βανκούβερ του Καναδά. Μαζί έχουν αποκτήσει δύο γιους, τον Τόμας Κόλτον Πανταλέκι, γεννημένο 19 Μαρτίου του 2012, τον Σέφερντ Πανταλέκι, γεννημένο 22 Δεκεμβρίου 2013, και την Odette Elliott Padalecki η οποία είναι γεννημένη το 2017.

Ο Τζάρεντ Πανταλέκι είναι πολύ καλός φίλος με τον συμπρωταγωνιστή του από τη τηλεοπτική σειρά Supernatural, Τζένσεν Ακλς. Οι δυο τους είναι γνωστοί με το ψευδώνυμο J2 και είναι διαβόητοι για τις φάρσες που κάνουν στο πλατό.

Καριέρα
-------

Ο Πανταλέκι έκανε το ντεμπούτο του ως ηθοποιός με έναν μικρό ρόλο στην ταινία με τίτλο "A Little Inside", το 1999. Το 2000, βρέθηκε στην επιτυχημένη τηλεοπτική σειρά Οικογένεια Γκίλμορ, όπου ήταν στις πέντε πρώτες από τις επτά συνολικά σεζόν, ένας από τους βασικούς ρόλους (μέχρι το 2005). Στις αρχές τις καριέρας του, πήρε μέρος επίσης, σε μερικές ταινίες που προβλήθηκαν απευθείας στην τηλεόραση.

Το 2003 είχε έναν μη αναγνωρισμένο ρόλο, στην ταινία "Cheaper by the Dozen", παριστάνοντας έναν νταή στην θέση του ηθοποιού που είχε τον ρόλο, λόγω της γιγαντώδους σωματοδομής του. Το 2004, είχε έναν βασικό ρόλο στην ταινία των διδύμων αδερφών Μαίρη-Κέιτ και Άσλει Όλσεν, με τίτλο "New York Minute", ενώ την ίδια χρονιά είχε έναν μικρό ρόλο σε ένα θρίλερ. Το 2005 πρωταγωνίστησε στην ταινία τρόμου "House of Wax", στο πλευρό των Ελίσα Κάθμπερτ, Τσαντ Μάικλ Μάρεϊ και Πάρις Χίλτον, ενώ είχε συμμετοχή σε άλλη μια ταινία ίδιου είδους.

Από το 2005, πρωταγωνιστεί στην τηλεοπτική σειρά Supernatural, έχοντας τον ρόλο του Σαμ Γουίντσεστερ (αλλά και άλλους). Η σειρά έχει ήδη δώδεκα κύκλους και πιθανότατα θα συνεχιστεί για ακόμη δύο.

Παράλληλα με την σειρά αυτή, είχε μια αποτυχημένη απόπειρα σε ένα τηλεοπτικό σόου που σχεδίασε για το MTV ο Άστον Κούτσερ, το 2007. Το 2008, πρωταγωνίστησε στην ταινία Christmas Cottage. Ο Πανταλέκι είχε πρωταγωνιστικό ρόλο και στο re-make της ταινίας "Friday the 13th" το 2009.

Αναφορές
--------

1. ↑  Ανακτήθηκε στις 4  Μαρτίου 2021.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
3. 1 2  «Jared Padalecki: Biography». TVGuide.com. Ανακτήθηκε στις 24 Δεκεμβρίου 2013.
4. ↑  «Jared Padalecki Biography». FilmReference.com.
5. ↑  «Jared Padalecki interview». *The Bonnie Hunt Show*. February 10, 2009.
6. ↑  Godwin, Jennifer, Jared Padalecki and Genevieve Cortese Are Engaged, EOnline.com, 6 Jan 2010. Accessed 14 Feb 2009.
7. ↑  Kubicek, John, Notes from the *Supernatural* 100th episode party Αρχειοθετήθηκε 2010-02-09 στο Wayback Machine. BuddyTV.com, 2 February 2010. Quote: "Jared Padalecki talking sweetly about his recent engagement to former co-star Genevieve Cortese" Accessed 14 February 2010.
8. ↑  Eng, Joyce (March 20, 2012). «Supernatural's Jared Padalecki Welcomes a Son». *TV Guide*. Αρχειοθετήθηκε από το πρωτότυπο στις 2012-03-22.. Ανακτήθηκε στις March 20, 2012.
9. ↑
10. ↑  «Jared Padalecki Names Newborn Son Thomas Colton!». *US Weekly*. March 21, 2012. .
11. ↑  Michaud, Sarah (December 23, 2013). «Jared Padalecki Welcomes Second Son». *People*. Αρχειοθετήθηκε από το πρωτότυπο στις 2013-12-27.. Ανακτήθηκε στις 2013-12-26.
12. ↑  Keith, Amy Elisa (29 Νοεμβρίου 2005). «Celebrity Q&A: Jared Padalecki». *People magazine*. Time-Warner. Αρχειοθετήθηκε 26334,1133515,00.html από το πρωτότυπο Check `|url=` value (βοήθεια) στις 5 Σεπτεμβρίου 2007. Ανακτήθηκε στις 29 Νοεμβρίου 2006.
13. ↑  «Room 401: Cast Bios».
14. ↑  «Friday the 13th: Jared Padalecki». SuicideGirls.com. 9 Ιανουαρίου 2009. Ανακτήθηκε στις 9 Ιανουαρίου 2009.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζάρεντ Πανταλέκι** |

* Τζάρεντ Πανταλέκι στην IMDb
* Συνέντευξη του στο SuicideGirls.com
* Τζάρεντ Πανταλέκι στο Twitter

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 102650688
* LCCN: no2005016975
* ISNI: 0000 0001 1695 0631
* GND: 139805672
* BNF: cb155520901 (data)
* NKC: pna2007397663
* BNE: XX4670808

 |

 |